Id-Deċiżjoni tal-Kummissjoni
tas-17 ta’ Ġunju 1997
li temenda Deċiżjoni 94/324/KE li tippreskrivi kundizzjonijiet speċjali li jirregolaw importazzjoni ta’ prodotti tas-sajd u ta’ akwakultura li joriġinaw mill-Indoneżja
(Test b’relevanza għall-ŻEE)
(97/401/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill Nru 91/493/KEE tat-22 ta’ Lulju 1991 li tippreskrivi il-kundizzjonijiet ta’ saħħa għall-produzzjoni u t-tqegħid fis-suq ta’ prodotti tas-sajd [1], u kif l-aħħar emendata bid-Direttiva Nru 95/71/KE [2], b’mod partikolari l-Artikolu 11(5) tagħha,
Filwaqt li l-lista ta’ ditti approvati mill-Indoneżja li jimportaw prodotti tas-sajd u ta’ akwakultura ġewwa l-Komunità ġiet imfassla bid-Deċiżjoni tal-Kummissjoni 94/324/KE [3], kif l-aħħar emendata bid-Deċiżjoni Nru 96/31/KE [4]; filwaqt li din il-lista tista’ tiġi emendata wara l-komunikazzjoni ta’ lista ġdida mill-awtorità kompetenti fl-Indoneżja;
Filwaqt li l-awtorità kompetenti fl-Indoneżja kkomunikat lista ġdida li żżid 35 ditta, tneħħi 119-il ditta, u li temenda l-informazzjoni ta’ 11-il ditta;
Filwaqt li hemm bżonn li l-lista ta’ ditti approvati tiġi emendata;
Filwaqt li l-miżuri li għalihom hemm provdut f’din id-Deċiżjoni ġew miktuba bi qbil mal-proċedura stipulata mid-Deċiżjoni tal-Kummissjoni Nru 90/13/KEE [5],
ADOTTAT DIN ID-DEĊIŻJONI:
Artikolu 1
L-Anness B ta’ Deċiżjoni Nru 94/324/KE huwa mibdul bl-Anness għal din id-Deċiżjoni.
Artikolu 2
Din id-Deċiżjoni hija indirizzata lill-Istati Membri.
Magħmula fi Brussel, fis-17 ta’ Ġunju 1997.